Glommen Mekaniske verksted AS

Glommen Mekaniske verksted (GMV) AS ble etablert på Kråkerøy ved Fredrikstad av Johan Hansen (1865–1937) i 1898 som «Fredrikstad Armaturfabrik». De gikk snart over til skipsreparasjoner og skipsbygging og GMV var i nesten hundre år frem til sin undergang i 1982, Fredrikstads nest største skipsbyggeri, hvor Fredrikstad Mekaniske Verksted er det største. Verkstedet hadde dermed en stor betydning for områdets økonomi. På det meste arbeidet 330–350 mennesker ved GMV.De første årene var GMV et enkelt verksted med en opphalingsslipp der de reparerte og overhalte mindre fartøyer. Etter hvert ble det bygget en rekke skip i størrelsesorden 1500–2000 bruttotonn. GMVs spesialitet ble etterhvert tank og lasteskip med helsveisede skrog. GMV ved ingeniør Arthur Oliver Andersen (f.1888) var det første verft i Norge som leverte et helsveiset fartøy utført med elektrosveis.De fleste nybyggene forsvant til andre deler av landet eller til utlandet. MS «Skjærhallen» (II) og «ferge nummer 6» som gikk mellom Østsiden og Vestsiden forble imidlertid i byen.GMV ble gjennom 3 generasjoner drevet av familien Kylstad-Hansen, men ble på slutten av 60-tallet solgt til AS Ankerløkken Verft som grunnla «AS Ankerløkken Verft Glommen». På 80-tallet var det slutt, som så mange andre verft gikk de konkurs.Det er bygget 199 skip ved GMV.Etter konkursen ble området kjøpt opp av Kai Pedersen og Odd Hansen – to lokale investorer. Det er senere i regi av Kai Pedersen utviklet til et handels-, kontor- og boligområde.


== Fartøyer fra GMV ==
Nr 1 «Sanne» slepebåt, bygd for Sanne & Solli Bruk , Kjær. 
2-sylindret compoundmaskin for DS «Fusa» 1904 
Nr 4 DS «Isnæs» 1908, Furuholen senter 
Nr 5 DS «Pasop» 1908 [2] 
Nr 9, DS «Opsund» slepebåt 1909  [3]
Nr 11, DS «Minge» 1910 [4] 
Nr 12, DS Fladeby, senere DS Rolf I. Bygget 1911 [5]
Nr 14, DS «Jarl» 1911. slepebåt for Tyrifjorden. [6]
Nr 17 DS «Mørkfos» 
Nr 19 MB «Bitihorn» 1912  [7] Arkivert 11. august 2007 hos Wayback Machine.
Nr 23, DS «Trysilknut» 1914 [8]
Nr 36, MF «Salhusfærgen» 1918, [9] Arkivert 16. desember 2012 hos Wayback Machine. 
Nr 38, DS «Frank» 1922, senere MS «Mette Meng» [10]
Nr 44, «Per» V/B 121 1921 Varpbåt [11] 
Nr 45 «Espen» V/B-120 1921 Varpbåt [12] 
«Askeladden» V/B-111 1925 (# 44) Varpbåt (At «Espen» og «Askeladden» har samme byggenr må være feil) [13] Nr 62, «Vildanden», 1924. Bygget for Christiania tømmerdirektion. Varpbåt 12,00m, Fetsund lenser 2015. 
Nr 63, MT «Shell23», 1929. Bygget for Norsk Eng, L 13m, B 4m, dypgående i riss 1,9m, ca 45 HK.
Nr 66 1930. Bygget for Norsk Eng. Mineralolje. Motor laste- og slepebåt, L 15,75m B 4,30, dybde i riss 1,9 m
15,75 m (p-p). Bredde 4,30 m. Dybde i riss: 1,90 m, 60 HK.
Nr 67, Nr 68, Nr 69, 1930, slepebåt, L 14,4m, B 4,3m, dybde i riss 1,6m, Deutz 110-120 HK
Nr 86, MF «Rand» 1938 Bilferge Randsfjorden. [14]
Nr 87, MS «Hosanger I» 1938 
Nr 88, MT «Biwi» 1940 , Gijoh AS (Gill-Johannessens rederi , Oslo) 
Nr 91, MT «Banco» (I) (LKNE) (1940–43) [15] 
Nr 99, MT «Vildfugl» 06.1941 til H.Ditlev-Simonsen, Oslo. 600 tdw. 
Nr 100, MT «Vilna» 1942 [16] 
Nr 100 MT Banco (II) (LLIH) (1945–58)  [17]
Nr 194 MS «Lygra» 1979
Nr 114, MS «Bruvik» 1949.[18]
Nr 121 MT «Saphir» (II) (LGWY) (1949–56)
Nr 122, MS «Skjærhalden» (II) 1948. [19]
Nr 130, MS «Verma» 1950. [20] 
MT «Griptank» 1950 Bunkersbåt. [http://www.skipsfarts-forum.net/read.php?TID=524]
Nr 132, MT «Landbreeze» 1954. [21] 
Nr 140, MS «Greven» 1953 for tømmerfløting på Tyrifjorden [22]
Nr 150, MF «Storegut» 1956.[23]
Nr 152 1955, Inspeksjonsbåt Fredrikstad kommune, L 10m B 3m, Ford marinediesel ca 36 HK, 1400 omdreininger, Fredrikstad havnevesen. Restaurert og solgt til Kenya i 1986.
Nr 160, MF «Hvalerfergen» 1959. [24]
Nr 163 MF «Hvalerfergen II» 1963. [25]
Navneendring: 
GLOMMENS MEKANISKE VERKSTED A/S, FREDRIKSTAD FRA 1889-1967
ANKERLØKKEN VÆRFT GLOMMEN A/S, FREDRIKSTAD FRA 1967-1983.
Nr 183 MS «Cement King», 1973 , nå MS «Falkland Cement». [http://www.schiffsspotter.de/Dokumente/Zementfrachter/MS_Falkland_Cement.htm Schiffsspotter.de] 
Nr198 MS«Martin Viking», supplyskip, ferdigbygget Framnes mek. Verksted. Siste fartøy fra Glommen verksted.


== Referanser ==